Diari Oficial de la Generalitat Valenciana


Sumari del DOGV 8871, del 31-07-2020 (2020/6177)

RESOLUCIÓ de 24 de juliol de 2020, de la Direcció General de Treball, Benestar i Seguretat Laboral, de la Conselleria d'Economia Sostenible, Sectors Productius, Comerç i Treball, per la qual s'ordena el depòsit de l'acord subscrit per la Confederació Sindical de Comissions Obreres del País Valencià i la Unió General de Treballadors del País Valencià, sobre designació d'àrbitres en matèria electoral sindical, i la publicitat de la llista d'àrbitres proposada.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8871

Data del DOGV
:   31-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6177


Data del document
:   24-07-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 24 de juliol de 2020, de la Direcció General de Treball, Benestar i Seguretat Laboral, de la Conselleria d'Economia Sostenible, Sectors Productius, Comerç i Treball, per la qual s'ordena el depòsit de l'acord subscrit per la Confederació Sindical de Comissions Obreres del País Valencià i la Unió General de Treballadors del País Valencià, sobre designació d'àrbitres en matèria electoral sindical, i la publicitat de la llista d'àrbitres proposada. [2020/6177]  
  
Per Resolució de data 6 de maig de 2015, de la Direcció General de Treball, (DOGV 20 de maig) es va acordar publicar l'acord de designació d'àrbitres en matèria electoral, signat per les organitzacions sindicals més representatives de la Comunitat Valenciana, per al període 2015-2020.  
Aquests àrbitres coneixen, en els àmbits territorials d'Alacant, València i Castelló, i en tots els àmbits funcionals, les impugnacions en matèria electoral a les quals es refereix l'article 76 del Text Refós de l'Estatut dels Treballadors, aprovat per Reial Decret Legislatiu 1/1995, de 24 de març i en l'article 28 de la Llei 9/1987, de 12 de juny, d'òrgans de representació de condicions de treball i participació del personal al servei de les Administracions Públiques.  
El dia 7 de febrer de 2020, es va iniciar el procediment per a la renovació del mandat d'aquests àrbitres, ja que aquest expirava el dia 14 d'abril de 2020, i es va requerir, d'acord amb el que es disposa en l'article 31 del Reglament d'Eleccions a Òrgans de Representació dels Treballadors en l'Empresa (RD 1844/1994 de 9 de setembre), i en l'article 26 del Reglament d'Eleccions a Òrgans de Representació al Servei de l'Administració General de l'Estat, (RD 1846/1994 de 9 de setembre), a les organitzacions sindicals, més representatives en la Comunitat Valenciana, (Confederació Sindical de Comissions Obreres del País Valencià i Unió General de Treballadors del País Valencià), perquè presentaren proposada d'acord unànime relatiu a la renovació dels àrbitres, o sobre la designació de nous àrbitres per a cadascuna de les tres províncies de la Comunitat Valenciana per al període 2020-2025, la qual cosa van fer en data 1 de juliol de 2020.  
Vist l'acord de designació d'àrbitres ressenyat, i havent acceptat el seu mandats els àrbitres designats, la Direcció General de Treball, fent ús de les facultats que li confereix el Reial decret 4.106/1982, de 29 de desembre, de transferència de funcions i serveis a la Generalitat Valenciana, el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'article 5 de l'Ordre de 13 de setembre de 1994, de la llavors denominada Conselleria de Treball i Assumptes Socials (DOGV 2358, 03.10.94), per la qual es van establir les oficines públiques de registre d'actes d'eleccions sindicals en l'àmbit de la Comunitat Valenciana, resolc:  
  
  
Primer  
Ordenar el seu depòsit en l'Oficina Pública Autonòmica de Registre d'Actes d'Eleccions Sindicals.  
  
Segon  
Disposar la publicació en el Diari Oficial de la Generalitat Valenciana de la llista d'àrbitres designats que figura en l'annex a aquesta resolució per al seu general coneixement.  
  
Tercer  
Els àrbitres designats començaran a intervindre en els procediments arbitrals que es tramiten a conseqüència de les reclamacions i impugnacions que es presenten en matèria electoral davant l'Oficina Pública de Registre d'Actes d'Eleccions Sindicals des del dia de la present resolució, actuaran en l'àmbit provincial per al qual van ser proposats i seran competents per a conéixer de les impugnacions arbitrals que es formulen en tots els àmbits funcionals, excepte en el cas que les parts d'un procediment arbitral es posaren d'acord en la designació d'un àrbitre diferent.   
  
Quart  
Donar per extingit el mandat dels àrbitres designats per la Resolució de 6 de maig de 2015, de la Direcció General de Treball.  
  
València, 24 de juliol de 2020.- El director general de Treball, Benestar i Seguretat Laboral: Gustavo José Gardey Cardona.  
  
  
ANNEX  
  
Àrbitres designats per la província d'Alacant  
Fernando Ballester Laguna  
Juan Ramón Rivera Sánchez  
Nancy Sirvent Hernández  
Antonio Tatay Nieto  
Alicia Yague Gutiérrez  
  
Àrbitres designats per la província de Castelló  
Rebeca Gordon Escribano  
Cesar Ortega Prades  
Alejandro Patuel Torres  
  
Àrbitres designats per la província de València  
Montserrat Agís Dasilva  
Sofía de Andrés García  
Pascual Camps Ferrer  
Maria Amparo Esteve Segarra  
Fernando Fita Ortega  
Santiago Garcia Campá  
Gustavo Ruiz de Cenzano Macián